Document ID: 32009D0520

KOMISIJOS SPRENDIMAS
2009 m. liepos 3 d.
iš dalies keičiantis Tarybos reglamento (EB) Nr. 71/2008 dėl bendrosios įmonės „Švarus dangus“ įsteigimo I priedo 23 straipsnio 4 dalį
(pranešta dokumentu Nr. C(2009) 5134)
(2009/520/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2007 m gruodžio 20 d. Tarybos reglamentą (EB) Nr. 71/2008 dėl bendrosios įmonės „Švarus dangus“ įsteigimo (1), ypač į jo I priedo 24 straipsnio 2 dalį,
atsižvelgdama į 2008 m. spalio 10 d. bendrosios įmonės „Švarus dangus“ valdybos patvirtintą pakeitimo projektą,
kadangi:
(1)
Bendrosios įmonės „Švarus dangus“ valdyba patvirtino ir pateikė pakeitimo projektą, kuriuo pakeičiamas Tarybos reglamento (EB) Nr. 71/2008 I priedo 23 straipsnio 4 dalies tekstas, kad susitarimuose dėl dotacijos būtų galima nustatyti ne tik su moksliniais tyrimais, bet ir su komercinėmis reikmėmis susijusias naudojimosi teises.
(2)
Kadangi šis pakeitimas neturi įtakos esminiams „Švaraus dangaus“ įstatų punktams ir pagal Reglamento (EB) Nr. 71/2008 15 straipsnį yra pagrįstas, bendrosios įmonės „Švarus dangus“ intelektinės nuosavybės teisių politika turėtų būti grindžiama Europos Parlamento ir Tarybos reglamente (EB) Nr. 1906/2006 (2) nustatytais principais, pagal kuriuos naudojimosi teisės apima ir komercinį naudojimą, ir ja turėtų būti skatinama ne tik kurti žinias, bet ir jomis naudotis (žr. Reglamento (EB) Nr. 71/2008 29 konstatuojamąją dalį ir I priedo 23 straipsnio 2 dalį),
PRIĖMĖ ŠĮ SPRENDIMĄ:
1 straipsnis
Reglamento (EB) Nr. 71/2008 I priedo 23 straipsnio 4 dalis pakeičiama taip:
„4. Susitarimuose dėl dotacijos nustatomos su bendrąja įmone „Švarus dangus“ susitarimus dėl dotacijos sudariusiems juridiniams asmenims taikomos sąlygos, susijusios su naudojimosi teisėmis ir licencijomis, kiek tai susiję su pirminėmis ir naujomis žiniomis, kurių reikia projektams baigti, taip pat su naujomis ir pirminėmis žiniomis, kurių reikia, kad būtų galima naudotis naujomis žiniomis.“
2 straipsnis
Šis sprendimas skirtas bendrajai įmonei „Švarus dangus“:
Clean Sky Joint Undertaking
c/o Liam Breslin
European Commission - DG RTD
Clean Sky Joint Undertaking Interim Executive Director
CDMA 04/166
BE-1049 Brussels
Priimta Briuselyje, 2009 m. liepos 3 d.

Labels: 7
3
4
20